ᱪᱟᱱᱫᱳᱞᱤ ᱦᱚᱱᱚᱛ

ᱪᱟᱱᱫᱳᱞᱤ ᱦᱚᱱᱚᱛ ᱫᱚ ᱩᱛᱛᱚᱨ ᱯᱨᱚᱫᱮᱥ ᱯᱚᱱᱚᱛ ᱨᱮᱱᱟᱜ ᱢᱤᱫ ᱦᱚᱱᱚᱛ ᱠᱟᱱᱟ ᱟᱨ ᱪᱟᱱᱫᱳᱞᱤ ᱥᱚᱦᱚᱨ ᱫᱚ ᱦᱚᱱᱚᱛ ᱦᱮᱰᱠᱩᱣᱟᱴᱚᱨ ᱠᱟᱱᱟ ᱾ ᱪᱟᱱᱫᱳᱞᱤ ᱦᱚᱱᱚᱛ ᱫᱚ ᱵᱟᱨᱟᱬᱟᱥᱤ ᱠᱷᱚᱸᱰ ᱨᱮᱱᱟᱜ ᱢᱤᱫ ᱦᱟᱹᱴᱤᱧ ᱠᱟᱱᱟ ᱾ ᱒᱐ ᱢᱮ ᱑᱙᱙᱗ ᱨᱮ ᱪᱟᱱᱫᱳᱞᱤ ᱫᱚ ᱢᱤᱫᱴᱟᱹᱝ ᱵᱷᱮᱜᱟᱨ ᱦᱚᱱᱚᱛ ᱵᱮᱱᱟᱣ ᱮᱱᱟ ᱾

ᱯᱚᱱᱰᱤᱛ ᱫᱤᱱ ᱫᱮᱭᱟᱞ ᱩᱯᱚᱫᱷᱭᱟᱭ ᱱᱚᱜᱚᱨ ᱫᱚ ᱢᱤᱫ ᱥᱚᱦᱚᱨ ᱠᱟᱱᱟ, ᱡᱟᱦᱟᱸ ᱫᱚ ᱩᱛᱛᱚᱨ ᱯᱨᱚᱫᱮᱥ ᱨᱮᱱᱟᱜ ᱠᱚᱧᱮ ᱥᱟᱢᱟᱝ ᱨᱮ ᱡᱚᱛᱚ ᱠᱷᱚᱱ ᱵᱟᱹᱲᱛᱤ ᱠᱟᱹᱢᱤᱭᱟᱱ ᱨᱮᱞᱣᱮ ᱥᱴᱮᱥᱚᱱ ᱠᱟᱱᱟ ᱾ ᱦᱚᱱᱚᱛ ᱨᱮ ᱪᱚᱸᱫᱽᱨᱚᱯᱨᱚᱵᱷᱟ (ᱯᱨᱚᱠᱨᱤᱛᱤ) ᱨᱟᱠᱷᱟᱵᱤᱨ ᱟᱨ ᱫᱮᱣᱫᱟᱨᱤ ᱟᱨ ᱨᱟᱡᱽᱫᱟᱨᱤ ᱥᱟᱶᱛᱮ ᱟᱭᱢᱟ ᱡᱷᱟᱨᱱᱟ ᱢᱮᱱᱟᱜᱼᱟ ᱾ ᱦᱚᱱᱚᱛ ᱫᱚ ᱦᱳᱲᱳ ᱟᱨ ᱜᱩᱦᱩᱢ ᱥᱟᱶᱛᱮ ᱦᱚᱱᱚᱛ ᱠᱷᱚᱱ ᱵᱷᱮᱜᱟᱨ ᱵᱷᱮᱜᱟᱨ ᱡᱚᱢᱟᱜ ᱮᱢ ᱠᱟᱛᱮ ᱥᱤᱧᱚᱛ ᱨᱮᱱᱟᱜ ᱜᱨᱚᱥᱴ ᱰᱳᱢᱮᱥᱤᱠ ᱯᱨᱚᱰᱚᱠᱴ ᱨᱮ ᱥᱮᱞᱮᱫᱚᱜᱼᱟ ᱾ ᱜᱟᱝᱱᱟᱹᱭ ᱨᱮᱱᱟᱜ ᱴᱟᱺᱰᱤ ᱠᱷᱟᱹᱛᱤᱨ ᱱᱚᱣᱟ ᱫᱚ "ᱩᱛᱛᱚᱨ ᱯᱨᱚᱫᱮᱥ ᱨᱮᱱᱟᱜ ᱫᱷᱟᱱ ᱠᱟᱴᱳᱨᱟ" ᱢᱮᱱᱛᱮ ᱵᱟᱰᱟᱭᱚᱜᱼᱟ ᱾ ᱪᱟᱱᱫᱳᱞᱤ ᱦᱚᱱᱚᱛ ᱫᱚ ᱯᱷᱩᱨᱜᱟᱹᱞ ᱞᱟᱲᱟᱣᱱᱟ ᱨᱮ ᱟᱹᱰᱤ ᱢᱟᱨᱟᱝ ᱮᱱᱮᱢ ᱮ ᱮᱢ ᱟᱠᱟᱫᱼᱟ ᱾ ᱪᱟᱱᱫᱳᱞᱤ ᱨᱮ ᱜᱷᱳᱥᱣᱟᱱ ᱟᱨ ᱠᱷᱚᱠᱷᱨᱟ ᱧᱩᱛᱩᱢᱟᱜ ᱢᱤᱫ ᱟᱹᱛᱩ ᱢᱮᱱᱟᱜᱼᱟ ᱡᱟᱦᱟᱸ ᱫᱚ ᱥᱤᱧᱚᱛ ᱯᱷᱩᱨᱜᱟᱹᱞ ᱞᱟᱹᱜᱤᱫ ᱤᱝᱨᱟᱹᱡᱽ ᱠᱚᱣᱟᱜ ᱞᱟᱹᱲᱦᱟᱹᱭ ᱞᱟᱹᱜᱤᱫ ᱛᱮ ᱵᱟᱰᱟᱭᱚᱜᱼᱟ ᱾ ᱪᱟᱱᱫᱳᱞᱤ ᱦᱚᱱᱚᱛ ᱨᱮ ᱱᱤᱡᱮᱨ ᱨᱮᱞᱣᱮ ᱥᱴᱮᱥᱚᱱ ᱢᱮᱱᱟᱜᱼᱟ ᱡᱟᱦᱟᱸ ᱨᱮᱱᱟᱜ ᱧᱩᱛᱩᱢ ᱦᱚᱱᱚᱛ ᱦᱮᱰᱠᱩᱣᱟᱴᱚᱨ ᱥᱩᱨ ᱪᱟᱱᱫᱳᱞᱤ ᱢᱚᱡᱷᱣᱟᱨ ᱨᱮᱞᱣᱮ ᱥᱴᱮᱥᱚᱱ ᱢᱮᱱᱟᱜᱼᱟ ᱾

ᱦᱚᱱᱚᱛ ᱨᱮ ᱢᱚᱬᱮ ᱜᱚᱴᱟᱝ ᱵᱤᱫᱷᱟᱱ ᱥᱚᱵᱷᱟ ᱢᱟᱹᱪᱤ ᱟᱨ ᱢᱤᱫᱴᱟᱹᱝ ᱥᱚᱝᱥᱚᱫᱽ ᱥᱚᱦᱮᱛ ᱢᱟᱹᱪᱤ ᱢᱮᱱᱟᱜᱼᱟ ᱾

ᱠᱟᱹᱣᱰᱤ ᱟᱹᱨᱤ
᱒᱐᱐᱖ ᱥᱮᱨᱢᱟ ᱨᱮ ᱯᱚᱧᱪᱟᱭᱚᱛ ᱨᱟᱡᱽ ᱢᱚᱱᱛᱨᱤ ᱫᱚ ᱪᱟᱱᱫᱳᱞᱤ ᱦᱚᱱᱚᱛ ᱫᱚ ᱫᱤᱥᱚᱢ ᱨᱮᱱᱟᱜ ᱒᱕᱐ ᱟᱹᱰᱤ ᱯᱟᱹᱪᱷᱞᱟᱹ ᱦᱚᱱᱚᱛ (ᱜᱩᱴ ᱖᱔᱐ ᱦᱚᱱᱚᱛ ᱢᱩᱫᱽ ᱨᱮ) ᱠᱷᱚᱱ ᱫᱚ ᱢᱤᱫᱴᱟᱹᱝ ᱦᱚᱱᱚᱛ ᱢᱮᱱᱛᱮᱭ ᱞᱟᱹᱭ ᱞᱮᱫᱟ ᱾ ᱱᱚᱣᱟ ᱩᱛᱛᱚᱨ ᱯᱨᱚᱫᱮᱥ ᱨᱮᱱᱟᱜ ᱓᱔ ᱜᱚᱴᱟᱝ ᱦᱚᱱᱚᱛ ᱠᱷᱚᱱ ᱫᱚ ᱢᱤᱫᱴᱟᱹᱝ ᱠᱟᱱᱟ, ᱡᱟᱦᱟᱸ ᱫᱚ ᱱᱤᱛᱚᱜ ᱯᱟᱹᱪᱷᱞᱟᱹ ᱟᱠᱟᱱ ᱜᱨᱟᱱᱴ ᱯᱷᱚᱸᱰ ᱯᱨᱚᱜᱨᱟᱢ (ᱵᱤ.ᱟᱨ.ᱡᱤ.ᱮᱯᱷ.) ᱠᱷᱚᱱ ᱫᱚ ᱧᱟᱢ ᱮᱫᱼᱟ ᱾

ᱦᱚᱲ ᱮᱞ

᱒᱐᱑᱑ ᱥᱮᱨᱢᱟ ᱨᱮᱱᱟᱜ ᱦᱚᱲ ᱞᱮᱠᱷᱟ ᱡᱚᱠᱷᱟ ᱞᱮᱠᱟᱛᱮ ᱪᱟᱱᱫᱳᱞᱤ ᱦᱚᱱᱚᱛ ᱨᱮ ᱑,᱙᱕᱒,᱗᱕᱖ ᱦᱚᱲ ᱢᱮᱱᱟᱜ ᱠᱚᱣᱟ, ᱡᱟᱦᱟᱸ ᱫᱚ ᱞᱮᱥᱳᱛᱷᱳ ᱫᱤᱥᱚᱢ ᱟᱨᱵᱟᱝ ᱟᱢᱮᱨᱤᱠᱟ ᱨᱮᱱᱟᱜ ᱱᱤᱭᱩ ᱢᱮᱠᱥᱤᱠᱳ ᱯᱚᱱᱚᱛ ᱥᱟᱞᱟᱜ ᱠᱚ ᱵᱟᱨᱟᱵᱟᱹᱨᱤ ᱟ ᱾ ᱱᱚᱣᱟ ᱫᱚ ᱥᱤᱧᱚᱛ ᱨᱮ ᱒᱓᱘ ᱟᱱᱟᱜ ᱨᱮᱝᱠᱤᱝ ᱢᱮᱱᱟᱜᱼᱟ (ᱜᱩᱴ ᱖᱔᱐ ᱠᱷᱚᱱ) ᱾ ᱦᱚᱱᱚᱛ ᱨᱮᱱᱟᱜ ᱦᱚᱲ ᱮᱞ ᱰᱮᱱᱥᱤᱴᱤ ᱫᱚ ᱗᱖᱘ ᱦᱚᱲ ᱜᱚᱴᱟ ᱜᱟᱺᱴ ᱠᱤᱞᱚᱢᱤᱴᱚᱨ (᱑,᱙᱙᱐/ᱜᱟᱺᱴ ᱢᱟᱭᱤᱞ) ᱢᱮᱱᱟᱜ ᱠᱚᱣᱟ ᱾ ᱒᱐᱐᱑-᱒᱐᱑᱑ ᱥᱮᱨᱢᱟ ᱨᱮ ᱱᱚᱸᱰᱮᱱᱟᱜ ᱦᱚᱲ ᱮᱞ ᱜᱨᱚᱛᱷ ᱫᱚᱨ ᱫᱚ ᱑᱘.᱘᱓% ᱛᱟᱦᱮᱸ ᱠᱟᱱᱟ ᱾ ᱪᱟᱱᱫᱳᱞᱤ ᱨᱮ ᱡᱟᱱᱟᱝ ᱡᱟᱹᱱᱤ ᱫᱚ ᱑᱐᱐᱐ ᱠᱚᱲᱟ ᱨᱮ ᱙᱑᱓ ᱛᱤᱨᱞᱟᱹ ᱢᱮᱱᱟᱜ ᱠᱚᱣᱟ ᱾ ᱑᱒.᱔᱒% ᱦᱚᱲ ᱮᱞ ᱫᱚ ᱥᱚᱦᱨᱤ ᱴᱚᱴᱷᱟ ᱨᱮ ᱠᱚ ᱛᱟᱦᱮᱸᱱᱟ ᱾ ᱵᱟᱝ ᱟᱹᱫᱤᱵᱟᱹᱥᱤ ᱫᱚ ᱒᱒.᱘᱘% ᱟᱨ ᱟᱹᱫᱤᱵᱟᱹᱥᱤ ᱫᱚ ᱒.᱑᱔% ᱢᱮᱱᱟᱜ ᱠᱚᱣᱟ ᱾

ᱯᱟᱹᱨᱥᱤ ᱠᱚ

ᱥᱤᱧᱚᱛ ᱨᱮᱱᱟᱜ ᱒᱐᱑᱑ ᱥᱟᱞ ᱨᱮᱱᱟᱜ ᱦᱚᱲ ᱞᱮᱠᱷᱟ ᱡᱚᱠᱷᱟ ᱚᱠᱛᱚ, ᱦᱚᱱᱚᱛ ᱨᱮ ᱘᱑.᱐᱖% ᱦᱚᱲ ᱫᱚ ᱦᱤᱱᱫᱤ, ᱑᱗.᱖᱐% ᱫᱚ ᱵᱷᱳᱡᱽᱯᱩᱨᱤ ᱟᱨ ᱑.᱑᱖% ᱫᱚ ᱩᱨᱫᱩ ᱟᱠᱚᱣᱟᱜ ᱯᱩᱭᱞᱩ ᱯᱟᱹᱨᱥᱤ ᱞᱮᱠᱟᱛᱮ ᱠᱚ ᱨᱚᱲᱼᱟ ᱾

ᱵᱷᱳᱡᱽᱯᱩᱨᱤ ᱫᱚ ᱪᱟᱱᱫᱳᱞᱤ ᱨᱮᱱᱟᱜ ᱫᱤᱥᱤ ᱯᱟᱹᱨᱥᱤ ᱠᱟᱱᱟ ᱾ ᱠᱟᱭᱛᱷᱤ ᱨᱮᱱᱟᱜ ᱵᱷᱳᱡᱽᱯᱩᱨᱤ ᱯᱟᱥᱱᱟᱣ ᱫᱚ ᱵᱷᱳᱡᱽᱯᱩᱨᱤ ᱯᱟᱹᱨᱥᱤ ᱭᱟᱜ ᱥᱣᱚᱫᱮᱥᱤᱭᱟᱞ ᱪᱤᱠᱤ ᱠᱟᱱᱟ ᱾

ᱥᱟᱥᱚᱱ ᱪᱟᱪᱞᱟᱣ ᱠᱷᱚᱸᱰ ᱠᱚ
ᱪᱟᱱᱫᱳᱞᱤ ᱦᱚᱱᱚᱛ ᱫᱚ ᱕ ᱛᱚᱦᱥᱤᱞ ᱨᱮ ᱦᱟᱹᱴᱤᱧ ᱟᱠᱟᱱᱟ: ᱪᱟᱱᱫᱳᱞᱤ ᱥᱚᱫᱚᱨ, ᱥᱚᱠᱚᱞᱰᱤᱦᱟ, ᱪᱚᱠᱤᱭᱟ, ᱢᱩᱜᱚᱞᱥᱚᱨᱟᱭ ᱟᱨ ᱱᱟᱣᱜᱚᱲ ᱾

ᱱᱚᱣᱟ ᱕ ᱜᱚᱴᱟᱝ ᱛᱚᱦᱥᱤᱞ ᱫᱚ ᱙ ᱜᱚᱴᱟᱝ ᱵᱚᱱᱚᱛ ᱨᱮ ᱦᱟᱹᱴᱤᱧ ᱟᱠᱟᱱᱟ: ᱵᱚᱨᱦᱟᱱᱤ, ᱪᱟᱱᱫᱳᱞᱤ, ᱱᱤᱭᱟᱢᱚᱛᱟᱵᱟᱫᱽ, ᱪᱟᱦᱱᱤᱭᱟ, ᱥᱚᱠᱚᱞᱰᱤᱦᱟ, ᱫᱷᱟᱱᱟᱯᱩᱨ, ᱪᱚᱠᱤᱭᱟ, ᱥᱚᱦᱟᱵᱽᱜᱚᱸᱡᱽ ᱟᱨ ᱱᱟᱣᱜᱚᱲ ᱾

ᱥᱟᱹᱠᱷᱭᱟᱹᱛ

ᱵᱟᱦᱨᱮ ᱡᱚᱱᱚᱲ




ᱛᱷᱚᱠ:ᱩᱛᱛᱚᱨ ᱯᱨᱚᱫᱮᱥ ᱨᱮᱱᱟᱜ ᱦᱚᱱᱚᱛ ᱠᱚ